CELEX: 62008CA0585
Language: da
Date: 2010-12-07 00:00:00
Title: Sag C-585/08 og C-144/09: Domstolens dom (Store Afdeling) af 7. december 2010 — Peter Pammer mod Reederei Karl Schlüter GmbH & Co KG (sag C-585/08, Hotel Alpenhof GesmbH mod Oliver Heller (sag C-144/09) (anmodning om præjudiciel afgørelse fra Oberster Gerichtshof — Østrig) (Retternes kompetence på det civil- og handelsretlige område — forordning (EF) nr. 44/2001 — artikel 15, stk. 1, litra c), og stk. 3 — kompetence i sager om forbrugeraftaler — aftale om fragtskibsrejse — begrebet »pakkerejse« — aftale om hotelophold — præsentation af rejsen og hotellet på internettet — betydningen af aktivitet »rettet mod« forbrugerens bopælsmedlemsstat — kriterier — adgang til internettet)

19.2.2011   
            
            
               DA
            
            
               Den Europæiske Unions Tidende
            
            
               C 55/4
            
         Domstolens dom (Store Afdeling) af 7. december 2010 — Peter Pammer mod Reederei Karl Schlüter GmbH & Co KG (sag C-585/08, Hotel Alpenhof GesmbH mod Oliver Heller (sag C-144/09) (anmodning om præjudiciel afgørelse fra Oberster Gerichtshof — Østrig)
   (Sag C-585/08 og C-144/09) (1)
   
   (Retternes kompetence på det civil- og handelsretlige område - forordning (EF) nr. 44/2001 - artikel 15, stk. 1, litra c), og stk. 3 - kompetence i sager om forbrugeraftaler - aftale om fragtskibsrejse - begrebet »pakkerejse« - aftale om hotelophold - præsentation af rejsen og hotellet på internettet - betydningen af aktivitet »rettet mod« forbrugerens bopælsmedlemsstat - kriterier - adgang til internettet)
   2011/C 55/06
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: Peter Pammer (sag C-585/08), Hotel Alpenhof GesmbH (sag C-144/09)
   
      Sagsøgt: Reederei Karl Schlüter GmbH & Co KG (sag C-585/08) og Oliver Heller (sag C-144/09)
   
      Sagens genstand
   
   Anmodning om præjudiciel afgørelse — Oberster Gerichtshof (Østrig) — fortolkning af artikel 15, stk. 1, litra c), og artikel 15, stk. 3, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EUT L 12, s. 1) — kompetence i sager om forbrugeraftaler — mindstekrav til et netsted på internettet, for at de aktiviteter, som der reklameres for på det omhandlede netsted, kan anses for aktiviteter »rettet mod« forbrugerens bopælsmedlemsstat
   
      Konklusion
   
   
               1)
            
            
               En aftale, hvis formål er en fragtskibsrejse som den i hovedsagen i sag C-585/08 omhandlede, udgør en transportaftale, der til en samlet pris kombinerer transport og indkvartering som omhandlet i artikel 15, stk. 3, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område.
            
         
               2)
            
            
               For at fastslå, om en erhvervsdrivende, hvis virksomhed præsenteres på dennes netsted på internettet eller på en formidlers netsted, kan anses for at »rette« sin virksomhed mod den medlemsstat, på hvis område forbrugeren har bopæl, som omhandlet i artikel 15, stk. 1, litra c), i forordning nr. 44/2001, skal det undersøges, om det, før den eventuelle indgåelse af en aftale med forbrugeren, fremgår af disse netsteder på internettet og af den erhvervsdrivendes samlede virksomhed, at sidstnævnte havde til hensigt at handle med forbrugere med bopæl i en eller flere medlemsstater, herunder den medlemsstat, på hvis område den pågældende forbruger har bopæl, i den forstand, at den erhvervsdrivende var indstillet på at indgå en aftale med disse forbrugere.
            
         
               3)
            
            
               Følgende elementer, der ikke er udtømmende, kan udgøre holdepunkter for at fastslå, at den erhvervsdrivendes virksomhed er rettet mod forbrugerens bopælsmedlemsstat, nemlig virksomhedens internationale beskaffenhed, beskrivelsen af ruter fra andre medlemsstater til stedet, hvor den erhvervsdrivende er etableret, anvendelsen af et sprog eller en valuta, der er forskellig fra det sprog eller den valuta, der normalt anvendes i medlemsstaten, hvor den erhvervsdrivende er etableret, med mulighed for at reservere og bekræfte reservationen på dette andet sprog, oplysning om telefonnummer med angivelse af international landekode, udgifter til en søge- og annonceringsydelse på internettet med henblik på at give forbrugere, der har bopæl i andre medlemsstater, adgang til den erhvervsdrivendes eller det formidlende selskabs netsted, anvendelsen af et andet topdomænenavn end det, der anvendes i den medlemsstat, hvor den erhvervsdrivende er etableret, og omtale af et internationalt klientel sammensat af kunder med bopæl i forskellige medlemsstater. Det tilkommer den nationale ret at efterprøve, om der foreligger sådanne holdepunkter.
               Derimod er almindelig adgang til den erhvervsdrivendes eller det formidlende selskabs netsted på internettet i den medlemsstat, på hvis område forbrugeren har bopæl, ikke tilstrækkelig. Det samme gør sig gældende for oplysning om en e-mail-adresse eller en anden adresse eller anvendelse af et sprog eller en valuta, som er det sprog og/eller den valuta, der normalt anvendes i medlemsstaten, hvor den erhvervsdrivende er etableret.
            
         
      (1)  EUT C 44 af 21.2.2009.
   
      EUT C 153 af 4.7.2009.